Grānts Boulers

Grānts Entonijs Boulers (angļu: Grant Anthony Bowler; dzimis 1968. gadā 18. jūlijā) ir Jaunzēlandes, austrāliešu un amerikāņu aktieris, kurš plašāk pazīstams kā Konors Ouenss seriālā "Neglītā Betija" un Kūters seriālā "Īstās asinis", kā arī pēc lomām filmās "Ar ieročiem rokās", "Killeru elite", "Liza un Diks" un seriālā "Pazudušie". Viņš arī filmējies daudzos austrāliešu seriālos.

 Dzīvesgājums 
Grānts Boulers piedzima 1968. gada 18. jūlijā Oklendā, Jaunzēlandē, apdrošināšanas aģentes un amatnieka ģimenē. Piecu gadu vecumā Grānts kopā ar ģimeni pārcēlās uz Austrāliju, apmetoties Brisbenā, Kvīnslendā. Tur viņš uzauga un studēja universitātē, kur apguva komunikāciju zinātnes, bet vēlāk atrada darbu kā reklāmu tekstu scenārists. Kad viens no aktieriem neieradās uz reklāmas filmēšanu, Grānts Boulers tika uzaicināts ieņemt viņa vietu, un šī pieredze viņu aizrāva.

Pēc tam viņš pārcēlās uz Sidneju, kur 1991. gadā absolvēja Nacionālo dramatiskās mākslas institūtu.

 Karjera 
1994. gadā Grānts Boulers ieguva savu pirmo galveno lomu, debitējot seriālā Blue Heelers, kurā viņš filmējās līdz 1996. gadam. Pēc tam sekoja galvenās lomas citos Austrālijas televīzijas seriālos, tostarp Medivac, Something in the Air un Always Greener.

2000. gados Grānts Boulers sāka mēģināt nodibināt karjeru ASV, kopā ar sievu pārceļoties uz Losandželosu. Pēc aktiera teiktā, tas bija grūts periods viņa dzīvē, jo lielākā daļa mēģinājumu iekļūt amerikāņu kino industrijā bija neveiksmīgi, un viņš bija spiests strādāt nepilnu slodzi par lifta apkopēju. Šis posms noslēdzās ar mājas zaudēšanu laikā, kad viņa sieva bija stāvoklī. Pēc tam Grānts Boulers atgriezās dzimtenē un sāka filmēties Jaunzēlandes seriālā Outrageous Fortune.

2007. gadā viņš saņēma piedāvājumu filmēties HBO seriālā Twelve Miles of Bad Road, kura dēļ atkal atgriezās Losandželosā. Tomēr seriāls tika atcelts Amerikas Scenāristu ģildes streika dēļ, bet Grānts Boulers ieguva kapteiņa Golta lomu seriāla "Pazudušie" ceturtajā sezonā, parādoties trīs sērijās. Pēc aktiera teiktā, šī loma viņam ļoti patika, tostarp filmēšanas laikā pavadītais laiks, veidojot cīņas ainas. 2008. gadā viņš ieguva atkārtotu lomu seriālā "Neglītā Betija", kurā piedalījās līdz tā atcelšanai 2010. gadā. Tajā pašā gadā Grānts Boulers ieguva otrā plāna lomu kā ļaundaris populārajā seriālā "Īstās asinis".

Pēc tam sekoja galvenās lomas filmās, piemēram,"Liza un Diks" un "Atlants iztaisnoja plecus, 1. daļa". 2012. gadā Grānts Boulers kļuva par pirmo aktieri, kurš tika izvēlēts galvenajai lomai zinātniskās fantastikas seriālā Defiance. 2013. gadā līdztekus seriālam tika izdota tāda paša nosaukuma videospēle, kurā Grānts Boulers atkārtoja savu lomu no seriāla, izmantojot kustību tveršanas tehnoloģiju (motion capture). Viņš turpināja filmēties seriālā līdz 2015. gadam, kad tas tika atcelts finansiālu iemeslu dēļ. Lai gan pastāvēja baumas par ceturto sezonu, tās nepiepildījās.

Pēc tam Grānts Boulers turpināja atveidot gan galvenās, gan otrā plāna lomas dažādos seriālos, tostarp Getting On un Still Star-Crossed. Viņš arī atveidoja otrā plāna lomu filmā "Ar ieročiem rokās". 2022. gadā aktieris parādījās divās seriāla The Beauty and the Baker epizodēs.

 Personīgā dzīve 
2001. gada janvārī Grānts Boulers apprecējās ar aktrisi Roksanu Vilsoni. Pēc aktiera teiktā, viņu laulība gandrīz izjuka pēc pārcelšanās uz ASV, kur Boulers centās veidot aktiera karjeru. Šajā laikā ģimene saskārās ar nopietnām finansiālām grūtībām, tostarp bija spiesta valkāt mantotas drēbes un meklēt mēbeles uz ielas. Neskatoties uz to, pārim piedzima divi bērni — Edijs un Ezīkjels. Pāris izšķīrās 2011. gadā.

 Filmogrāfija 

 Lomas filmās 
GadsNosaukumsLoma2000On the Beachleitnants Pīters Holmss2010Panic at Rock IslandDžims Kvīns2011RemainsToms"Killeru elite" (Killer Elite)Vorviks Kregs"Atlants iztaisnoja plecus, 1. daļa" (Atlas Shrugged: Part I)Henrijs "Henks" Rīrdens2012"Liza un Diks" (Liz & Dick)Ričards BertonsI DoPīters Edvardss2013SwelterKouls2015400 DaysVoltersOne and TwoDanielsZoey to the Maxšerifs Toms Dženkinss2019The Car: Road to RevengeReiners"Ar ieročiem rokās" (Guns Akimbo)detektīvs Degreivss2023Ice StormĒriks

 Televīzija 
GadsNosaukumsLomaPiezīmes1994—1996Blue HellersVeins Patersonsgalvenā loma; 96 sērijas1996—1998MedivacArčs Kreivensgalvenā loma; 48 sērijas1999FarscapeŠamans Likosērija: That Old Black Magic2000The Lost WorldMontegjū Fitsimondsssērija: London Calling1999—2001StingersŠons Peks3 sērijas2001—2002Something in the AirMarks Voterss26 sērija2001—2002Always GreenerGregs Stīls22 sērijas2004McLeod's DaughtersDžereds Vačovskissērija: Fool for Love1999; 2004—2005All SaintsNaidžels "Maks" Makfersons20 sērijas2008"Pazudušie" (Lost)kapteinis Golts3 sērijasCanal Roaddetektīvs Rejs Driskolsotrā plāna loma; 10 sērijas2005—2009Outrageous FortuneVolfgangs Vestsgalvenā loma; 54 sērijas2009—2010SatisfactionDaniels3 sērijas2008—2010"Neglītā Betija" (Ugly Betty)Konors Ouenss17 sērijas2010"Īstās asinis" (True Blood)Kūtersotrā plāna loma; 7 sērijas2011The CapeReizerssērija: Razer2012GCBMeisons Mesijs2 sērijas2015"Īpašo uzdevumu vienība Hawaii 5-0" (Hawaii Five-0)Bens Hemiltonssērija: E 'Imi ponoGallipoliViljams Malouns2 sērijas2013—2015DefianceDžošua Nolansgalvenā loma; 39 sērijas2015Getting OnRons Radsotrā plāna loma; 6 sērijas2017Still Star-Crosedlords Demiano Montegjūgalvenā loma; 7 sērijasHarrowFrensiss Čestersotrā plāna loma; 10 sērijas2019Reef BreakKārters Īstlendsotrā plāna loma; 6 sērijas2022The Beaker and the BeautyGideons Hemiltons2 sērijas

 Atsauces 

 Ārējās saites 

Kategorija:1968. gadā dzimušie
Kategorija:Austrāliešu kinoaktieri
Kategorija:Austrālijas televīzijas aktieri